แนวโน้มดัชนีเช้าปรับตัวลงเล็กน้อยตามต่างประเทศ
นักวิเคราะห์ฯคาดตลาดหุ้นไทยเช้านี้ย่อตัวลงเล็กน้อย ตามต่างประเทศ&nbsp; แต่ปัจจัยการเมืองในประเทศหนุน
28 ก.ค. 2554

นักวิเคราะห์ฯคาดตลาดหุ้นไทยเช้านี้ย่อตัวลงเล็กน้อย ตามต่างประเทศ  แต่ปัจจัยการเมืองในประเทศหนุน
นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้น่าจะย่อตัวลงเล็กน้อยจากเมื่อวาน จากความผันผวนของปัจจัยภายนอกประเทศ ที่ดาวโจนส์และตลาดหุ้นภูมิภาควันนี้ดูเป็นลบ จากความกังวลเรื่องการปรับเพิ่มเพดานหนี้ของสหรัฐฯที่ยังไม่มีความคืบหน้า แต่เชื่อว่าในที่สุดแล้วก็จะผ่านไปได้ อย่างไรก็ตามมองว่าปัจจัยดังกล่าวไม่ได้มีผลกระทบอย่างมีนัยยะสำคัญต่อภาพรวมของเศรษฐกิจไทย
ด้านปัจจัยภายในประเทศวันนี้ก็เป็นบวก หลังกกต.ประกาศรับรองส.ส.ได้ครบตามกำหนด และจะมีการเปิดประชุมสภาฯในวันที่ 1 ส.ค. และเลือกนายกฯวันที่ 10 ส.ค. ซึ่งถือเป็น sentiment เชิงบวกต่อการเมืองไทย 
ส่วนมุมมองทางด้านเศรษฐกิจไทยก็ยังเติบโตอย่างแข็งแกร่ง แนวโน้มผลประกอบการของบริษัทจดทะเบียนไทยในไตรมาส 2/54 ยังเติบโตดี หลายบริษัทก็ออกมาดีกว่าที่นักวิเคราะห์คาด และเป็นกำไรที่ทำสิถิติสูงสุดใหม่ตั้งแต่ก่อตั้งบริษัทมา พร้อมให้แนวรับ 1,120 จุด แนวต้าน 1,135 จุด